Le Strumphes

Le strumphes (del version original in francese: Les Schtroumpfs; note etiam como smurfes, del traduction official in hollandese: De Smurfen) son le protagonistas del homonyme serie europee de cartones pro le infantia que narra le aventuras, sia designate sia animate, de parve creaturas azur in le foresta, vivente in un village secrete de casas in forma de fungo. Illes porta le bonetto phrygie, un cappello cum un historia antique e culturalmente relevante in Europa, que in le era moderne symbolisa le libertate. Lor antagonista principal es Gargamelle, un fede mago que vole discoperir ubi se trova le village strumphe e raper tote su habitantes, pro postea cocinar les in su caldieron e obtener nove potiones magic.

Ideate in 1958 per le autor de historiettas graphic infantil Peyo, nomine de penna del designator belge Pierre Culliford, le strumphes debutava como personages secundari in su serie de contos a designos «Johan e Pirlouit». Gratias al successo obtenite, in 1959 illes deveniva le personages principal de un serie de volumines dedicate, «Le Strumphes», designate per le mesme autor e scripte in collaboration cum le jornalista Yvan Delporte. A partir del annos 1970 le strumphes attingeva le mundo del animation cum varie series de curtemetrages televisive e longemetrages cinematographic. In 1979 le "strumpho", lor peculiar linguage consistente in substituer diverse verbos pro le universal “strumphar”, ha mesmo site le subjecto de un essage de semantica per le linguista de fama mundial Umberto Eco, intitulate «Schtroumf und Drang» in relation al nomine del historic currente cultural german Sturm und Drang.

 thumb | 220x124px | right | Statua de Strumphe Constructor que sculpe un statua de Strumphetta, in Belgio.
Hodie plus quam cento strumphes differente existe cum personalitate e characteristicas unic, tenente collectivemente un vaste mercantia global multimilionari que se expande in le cultura de massa tra varie medios de communication, objectos quotidian de omne genere, vestimentos, donos, alimentation e ancora plus.

Categoria:Artes visual